
REPUBLICA  MOLDOVA	     	                              РЕСПУБЛИКА  МОЛДОВА
CONSILIUL  RAIONAL                                                 РАЙОННЫЙ СОВЕТ
                RÎŞCANI                                                                  РЫШКАНЬ
Proiect
DECIZIE nr.07/
din noiembrie 2026
Cu privire la transmiterea Stadionului raional Rîșcani din subordinea Direcției de Învățământ, Tineret Rîșcani în subordinea Secției Cultură Rîșcani
[bookmark: _Hlk244258996][bookmark: _GoBack]În temeiul art. 43 alin. (1) lit. a) din Legea nr. 436/2006 privind administrația publică locală, prevederilor Codului administrativ al Republicii Moldova, Legii pentru modificarea unor acte normative (reforma „Restart în educație”) Nr. 200/2026, Hotărârii Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică, ținând cont de Avizul favorabil al Comisiei consultative, examinând Nota informativă a Direcției de Învățământ, Tineret Rîșcani nr.180  din 30.10.2026;
CONSILIUL RAIONAL DECIDE:
1. Se aprobă transmiterea Stadionului raional Rîșcani din subordinea Direcției de Învățământ, Tineret Rîșcani în subordinea Secției Cultură Rîșcani, începând cu data de 01.01.2027.
2. Se transmit bunurile materiale din gestiunea Direcției de Învățământ, Tineret Rîșcani în gestiunea Secției Cultură Rîșcani, conform anexei nr.1 în sumă totală de 4663354,90 lei.
3. Se instituie comisia de transmitere a bunurilor materiale în următoarea componență:
1) Stanțier Tatiana, șefă interimară a Direcției de Învățământ, Tineret și Sport
2) Ciolac Olesea, contabilă șefă a Direcției de Învățământ, Tineret și Sport;
3) Albin Vladimir, director Stadionul raional;
4) Calistru Ulea, șefă, Secția Cultură Rîșcani;
5) Gavrilova Elena, contabilă șefă a Secției Cultură Rîșcani.
4. Se stabilește că Secția Cultură Rîșcani va asigura continuitatea activității Stadionului raional.
5. Se desemnează responsabil de executarea prezentei decizii vicepreședinta raionului, dna M. Turea, în termen de până la 31.12.2026.
6. Controlul executării prezentei decizii se pune în sarcina comisiei consultative de specialitate pentru activități socio-culturale, învățământ, protecție socială, sănătate publică, muncă, administrație publică și drept.
Președinte al ședinței                                                          
Secretară a Consiliului Raional                                           R. Postolachi


Semnează:
M.Chetraru__________


S.Lupașcu__________
Stadionul raional__________________
Calistru Ulea ____________________ 

NOTĂ INFORMATIVĂ
la proiectul de decizie „Cu privire la transmiterea Stadionului raional Rîșcani din subordinea Direcției de Învățământ, Tineret Rîșcani în subordinea Secției Cultură Rîșcani”
1. Denumirea autorului și, după caz, a participanților la elaborarea proiectului. Proiectul de decizie a fost elaborat de  Direcția de Învățământ, Tineret Rîșcani și Secția Cultură Rîșcani.
2. Condițiile ce au impus elaborarea proiectului de act normativ și finalitățile urmărite.Necesitatea elaborării prezentului proiect de decizie este determinată de optimizarea și eficientizarea procesului de coordonare și administrare a infrastructurii sportive raionale, precum și de necesitatea consolidării activităților sportive și culturale într-un cadru instituțional unic. Transmiterea Stadionului raional Rîșcani în subordinea Secției Cultură Rîșcani va contribui la dezvoltarea și implementarea mai eficientă a programelor sportive și de agrement destinate tinerilor și populației, asigurând continuitatea activităților și valorificarea mai eficientă a resurselor administrative și financiare.
3. Principalele prevederi ale proiectului și evidențierea elementelor noi. Prezentul proiect de decizie prevede: aprobarea transmiterii Stadionului raional Rîșcani din subordinea Direcției de Învățământ, Tineret Rîșcani în subordinea Secției Cultură Rîșcani, începând cu data de 01.01.2027; transmiterea bunurilor materiale aferente instituției, conform anexei la proiectul de decizie; instituirea comisiei de transmitere a bunurilor materiale; asigurarea continuității activității Stadionului raional de către Secția Cultură Rîșcani; desemnarea persoanei responsabile de executarea prezentei decizii.
4. Fundamentarea economico-financiară. Implementarea prezentului proiect de decizie nu necesită cheltuieli financiare suplimentare din bugetul raional. Cheltuielile aferente activității Stadionului raional vor fi executate din contul mijloacelor financiare aprobate pentru Secția Cultură Rîșcani în limita alocațiilor bugetare aprobate.
5. Modul de încorporare a actului în cadrul normativ în vigoare. Temei legal pentru adoptarea proiectului de decizie sunt: art. 43 alin. (1) lit. a) din Legea nr. 436/2006 privind administrația publică locală, prevederilor Codului administrativ al Republicii Moldova, Legii pentru modificarea unor acte normative (reforma „Restart în educație”) Nr. 200/2026, Hotărârii Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică.
6. Avizarea și consultarea publică a proiectului. În scopul respectării prevederilor Legii nr. 239/2008 privind transparența în procesul decizional și ale Legii nr. 100/2017 cu privire la actele normative, proiectul de decizie și nota informativă aferentă au fost plasate pe pagina web oficială a Consiliului raional Rîșcani. Proiectul a fost supus consultărilor publice și prezentat comisiilor consultative de specialitate pentru avizare.
7. Constatările expertizei juridice. Proiectul de decizie a fost examinat de serviciul juridic al Aparatului președintelui raionului, constatându-se că acesta corespunde prevederilor legislației în vigoare.


Stanțier Tatiana, șefă interimară a Direcției de Învățământ, Tineret Rîșcani

